钦定古今图书集成/明伦汇编/官常典/第278卷 > 《奉酬中书相公至日圜丘摄事合于中书后阁宿斋移止于集贤院叙怀见寄之作》
## 钦定古今图书集成/明伦汇编/官常典/第278卷 > 《奉酬中书相公至日圜丘摄事合于中书后阁宿斋移止于集贤院叙怀见寄之作》

武元衡

郊庙祗严祀，斋庄觌上元。别开金虎观，不离紫微天。
树古长杨接，池深太液连。仲山方补职，文举自伤年。
风涩铜壶漏，香凝绮阁烟。仍闻《白雪唱》，流咏满鶤弦。